cyanic-selkie/wikianc huggingface dataset:
Sagaen om Fridtjov den frøkne
Innhold
Fridtjovs far Torstein Vikingson var herse på Framnes, som antas å tilsvare dagens Vangsnes i Sogn. Fridtjov blir oppfostret hos bonden Hilding, sammen med kong Beles datter Ingebjørg. Bele og hans sønner Helge og Halvdan har liten respekt for Fridtjov. Mens Fridtjov og hans venn Bjørn er på sin «dannelsesreise» hos jarlen på Orknøyene blir Ingebjørg giftet bort til den gamle kong Ring av Ringerike. Når Fridtjov kommer hjem til Norge går han i kong Rings tjeneste, og vinner Rings respekt fortrolighet i en slik grad at han ved kongens død året etter blir betrodd å overta både riket og dronningen. Fridtjovs og Ingebjørgs trofaste kjærlighet blir derved belønnet. Når Ingebjørgs brødre går til krig mot den nye kong Fridtjov av Ringerike blir de beseiret; Helge dør, og Halvdan overgir seg og blir herse over Sogn under Fridtjovs kongemakt.
Teksthistorie og sagaen i ettertid
Sagaen er kjent fra flere håndskrifter. I noen av dem fremstår den som en fortsettelse av Soga om Torstein Vikingsson. Håndskriftene grupperer seg rundt to ulike versjoner av fortellingen; den ene er en halv gang lenger enn den andre uten at det er tilført mer stoff, det er bare formuleringene som er mer utbrodert. Den lengste versjonen har flere kvad enn den korte, men den korte har også noen vers som mangler i den lange versjonen.
Sagaens berømmelse i nyere tid skyldes særlig Esaias Tegnérs gjenfortelling av historien i diktsyklusen Frithiofs saga fra 1825, som fikk stor utbredelse i flere land i Europa. Sagaen ble oversatt til nynorsk av Ivar Aasen i 1858, som den første sagateksten på nynorsk. Oversettelsen var endog en av de aller første bøker på nynorsk i det hele tatt. Aasens oversettelse er revidert, og sist utgitt i 1976. En oversettelse til riksmål ble utgitt av Alexander Bugge i 1901. Sagaen ble i 2011 utgitt i ny oversettelse av Edvard Eikill sammen med Sagaen om Torstein Vikingsson, publisert av Saga Bok AS.
Sagaen er utgangspunkt for dramatiseringen Fridtjovspelet – fiend og elskar av Rolf Losnegård, som spilles på Vangsnes, og som hadde premiere i 2008.
Statuen på Vangsnes
En statue av sagnfiguren Fridtjov den frøkne ble oppført på Vangsnes av den tyske keiseren Vilhelm II. Statuen ble utformet av billedhuggeren Max Unger fra 1910 til 1912, på bestilling fra keiseren. Kjempestatuen er totalt 22,5 meter høy, den har en sokkel som er 12 meter høy og selve statuen er 10,5 meter. Den ble fraktet fra Tyskland til Sogn på en tømmerflåte.
Bakgrunnen for oppføringen av statuen var at keiser Vilhelm II var en norgesvenn, han ferierte i Norge hver sommer fra 1889 til 1914, med keiser-yachten "Hohenzollern". Han oppholdt seg mye i Sognefjorden og Balestrand. Keiseren var romantisk fascinert av vikingtiden, og historien om Fridtjov den frøkne var en av hans favoritter.
Statuen står på en høyde ovenfor ferjekaien på Vangsnes med utsikt over Sognefjorden. Avdukingen av statuen ble foretatt den 31. juli 1913 med både kong Haakon, statsminister Michelsen og den tyske keiseren til stede. Det var en folkefest med antagelig mellom 5000 og 10000 tilskuere, og en mengde båter på fjorden. De tyske krigsskipene på fjorden gav en salutt og orkesteret på "Hohenzollern" spilte en kantate som var komponert for anledningen.
Det ble laget en revyvise om statuen av Vilhelm Dybwad, Fridtjof hin frøkne, som ble framført på Chat Noir i Oslo i 1913, og som omhandler de store dimensjonene statuen har og keiser Vilhelm II.
Josep Viladomat
Josep Viladomat i Massanas (født 23. mars 1899 i Manlleu i Spania, død 2. juni 1989 i Escaldes-Engordany i Andorra) var en spansk billedhugger.
Tidlig virke i Spania
Viladomat var elev av Joan Borrell Nicolau og arbeidet i verkstedet til Eusebio Arnau i Barcelona. Sammen med Joan Rebull og Josep Granyer var han medlem av gruppen Los Evolucionistas, som ble grunnlagt i 1917 som en reaksjon på modernismen. Gruppen søkte realisme og hadde katalansk barokk, Aristide Maillol og antikkens greske skulptur som forbilder.
Mange av hans skulpturer er plassert på offentlige steder i byer som Barcelona, Girona, Tarragona og Reus. Blant annet laget han i 1934 La República, som ble oppsatt i Barcelona. Statuen ble fjernet etter Francos seier i den spanske borgerkrigen, men gjenoppsatt i 1986, og i 2011 plassert på Plaça de Llucmajor i Barcelona. Viladomat deltok på republikansk side i borgerkrigen. Selv om han som republikaner dro i eksil, utførte han i 1963 en rytterstatue av Francisco Franco som ble oppsatt i Barcelona.
Andorra
Viladomat forlot i 1939 Spania av politiske grunner og etablerte seg senere i Andorra, der han bodde og arbeidet i Escaldes-Engordany. Arbeider av ham i marmor og bronse er utstilt i Centre d'Art d'Escaldes-Engordany. Verk av Viladomat har vært utstilt i Museu Nacional d'Art de Catalunya.
Lika-Senj
Lika-Senj (kroatisk: Ličko-senjska županija) er et fylke i Kroatia, beliggende ved Adriaterhavet. Det ligger i regionen Kvarner og grenser mot nabolandet Bosnia-Hercegovina i øst. I syd grenser det til fylket Zadar, i vest og nord til Primorje-Gorski Kotar, og i nordøst til Karlovac. Den største byen og fylkeshovedstad er Gospić. Den eneste andre byen med mer enn 10 000 innbyggere (2001) er Otočac.
Byer og kommuner
Lika-Senj fylke er administrativt inndelt i 4 byer og 8 kommuner. Innbyggertall i følgende lister er fra folketellingen i 2001.
Gjerdsvika kraftverk
Gjerdsvika Kraftverk er et vannkraftverk ved Gjerdsvika i Sande kommune i Møre og Romsdal.
Kraftverket utnytter et fall på 194 meter mellom Sædalsvatnet og sjøen. Reguleringshøyde er mellom 206 og 175 moh.
Midlere årsproduksjon er på 13 GWh og installert effekt er på 4 MW.
Eier er Tussa. Sjef for kraftverket Roy Muren. Tidligere leder Georg Muren.
Hemvärnets kungliga förtjänstmedalj
Hemvärnets kungliga förtjänstmedalj er en svensk militær utmerkelse som tildeles for innsats for Hemvärnet.
Bakgrunn
Hemvärnets kungliga förtjänstmedalj ble innført i 1947. Utmerkelsen er innstiftet av Rikshemvärnsrådet etter tillatelse fra kongen. Det svenske Hemvärnet har også andre utmerkelser, der Hemvärnets kungliga förtjänstmedalj er den fremste av fortjenstmedaljene.
Tildeling
Sjefen for Hemvärnet (rikshemvärnschefen), medlemmer av Rikshemvärnsrådet og heimevernsrådene kan nominere personer for tildeling av medaljen.
Utforming
Medaljen er oval med krone på toppen. På aversen bærer den monarkens portrett. På revers har medaljen Hemvärnets emblem, en H med tre kroner over. I begge valører har medaljen størrelse åtte i det svenske systemet for medaljestørrelser.
Medaljebåndet er blått med fem smale gule striper.
Graphium macleayanus
Graphium macleayanus er en sommerfugl i familiegruppen svalestjerter. Den lever i øst i Australia.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Graphium macleayanus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Systematisk inndeling
Papilio macleayanus Papilio scottianus G. m. moggana Couchman, 1965 G. m. insulanum Waterhouse
Norsk Anchorite Klubb
Norsk Anchorite Klubb ble stiftet i London den 15. mai 1944, etter et initiativ fra kong Haakon. Klubben beskrives som «et faglig og sosialt forum for personer med maritime interesser i Norge». Formålet er å fremme samhold og fellesskap «in the fine Spirit of the Sea». Klubben er inspirert av britiske The Anchorites, som ble stiftet i 1919. Kong Haakon og kronprins Olav var flere ganger gjester hos The Anchorites under sitt opphold i England under andre verdenskrig.
Klubben styres av et Skipsråd, en Skipper (styreformann), og «mannskaper» (medlemmer). Klubbens mannskaper er først og fremst ledende personer fra maritime næringer, embetsverk og marine. Jon Meyer overtok i mars 2018 som ny Skipper.
For å bli medlem, må man inviteres av et eksisterende medlem, og godkjennes av Skipsrådet. Medlemskap koster 1000 kroner årlig. I tillegg betaler medlemmene for middagen.
Til klubbens årlige fire middager inviteres en Principal Guest. Norsk Anchorite Klubb opplyser at blant annet stortingspresidenten, forsvarssjefen, generalinspektøren for Sjøforsvaret, den amerikanske og den britiske ambassadør, presidenten i Norges Rederiforbund, kringkastingssjefen, sjefredaktøren for Dagens Næringsliv, NHO-presidenten, flere statsråder, statssekretærer og stortingspolitikere har vært principal guests.
London Calling
London Calling er et dobbelt musikkalbum av The Clash. Det ble gitt ut i desember 1979 og var en stor kunstnerisk og kommersiell suksess. Dette var bandets tredje album.
London Calling kom på 8.-plass på musikkmagasinet Rolling Stones liste over «Tidenes 500 beste album».
Sporliste
Alle skrevet av Mick Jones og Joe Strummer unntatt hvor annet er oppgitt.
Ziyang
Ziyang kan være:
Icheon
Icheon (Icheon-si) er en by i provinsen Gyeonggi i Sør-Korea.
Lin Miao
Lin Miao (født 9. april 1983) er en kinesisk padler som padler flatvann. Han representerte Kina under Sommer-OL 2008, der han ble nummer syv.
Hirpida
Hirpida er en slekt av sommerfugler som hører til familien påfuglspinnere (Saturniidae).
Utseende
Middelsstore, rosa til brune påfuglspinnere uten øyeflekker på vingene. Mange er nærmest ensfargede, men de har gjerne et lite, mer eller mindre tydelig, mørkt merke i forvingen, ofte også et par fine, brune tverrlinjer.
Utbredelse
Slekten er utbredt i Sør-Amerika, fra Venezuela i nord til Argentina i sør.
Systematisk inndeling
Navnet er framkommet ved å stokke om på bokstavene i slektsnavnet Dirphia.
Bundesligaen i håndball for kvinner
Bundesligaen i håndball for kvinner er den øverste divisjonen i Tyskland.
Serien ble opprettet i 1975.
Kvinnenes serie består av tolv lag.
Forskningsparken stasjon
Forskningsparken stasjon er en T-bane- og trikkestasjon i Oslo. Den betjener den øvre delen av universitetsområdet på Blindern og Forskningsparken i Oslo (derav navnet) i Gaustadbekkdalen som også er sterkt dominert av UiO. Området ble fra utbyggingen i 1950-årene kalt Forskningsbyen. Stasjonen ligger mellom Blindern stasjon og Ullevål stadion stasjon og åpnet i 1999.
Historie
Stasjonen ligger i Gaudstadbekkdalen. Blindern–Gaustad-området ble hovedsakelig bygget ut i 1950- og 1960-årene med universitetsvirksomhet og forskningsinstitutter. Fra utbyggingen ble området omtalt som Forskningsbyen, et navn som også gjenspeiles i andre navn i området med «forskning» i navnet, herunder Forskningsveien (vedtatt 1955) og Forskningsparken (åpnet 1989).
Forskningsparken stasjon åpnet 22. august 1999 og overtok for Vestgrensa stasjon som lå noe nærmere Ullevål. Stasjonen ble opprettet fordi Ullevål hageby-linjen til trikken skulle forlenges til Rikshospitalet, og man ville ha en overgang mellom bane og trikk. Trikkeholdeplassen ligger like under T-banestasjonen.
Ved åpningen ble stasjonen navngitt etter Forskningsparken, som hadde åpnet ti år tidligere. Oslo Sporveier ønsket ikke å oppkalle stasjonen/trikkeholdeplassen etter Gaustadbekkdalen siden de mente vanlige folk ikke kjente til dette navnet.
I 2021 foreslo foreningen Oslo Science City, som ønsker å utvikle Forskningsbyen som «innovasjonsdistrikt», å omdøpe Forskningsparken stasjon til «Oslo Science City stasjon». Språkrådet uttalte at forslaget er i strid med lovverket.
Kvitnes
Kvitnes (nordsamisk: Guitanášši) er en av bygdene på Hinnøya i Hadsel kommune. Tidligere postnr: 8413. Fellesbetegnelsen for disse bygdene som består av Kaljord, Hennes, Kvitnes, Kvantoelv og Fiskfjord er Innlandet, eller Hadsel Innland. Det bor ca. 350 mennesker i hele området. Tidligere var jordbruk og sjøfart hovednæringer, og det fantes post, butikk, dampskipsekspedisjon for lokalbåter og skipsreparasjonsverksted. I dag er det fortsatt lokalbutikk med postfunksjoner.
René Enders
René Enders (født 13. februar 1987) er en tysk syklist som spesialiserer seg i banesykling. Han representerte landet sitt under Sommer-OL 2012 i London, der han tok bronse i lagsprint.
Kvitnes
Kvitnes hovedgård, gnr. 1, bnr. 1 i Hadsel, var tidligere en av Vesterålens storgårder. Endringer i kommunikasjon og samfunnstruktur førte til redusert betydning for Kvitnes. Gårdsdriften pågår fortsatt, men er nå tilpasset det velkjente spise- og overnattingssted Kvitnes gård. Gårdens bygninger er betydelig modernisert.
Sosialpornografi
Sosialpornografi er en betegnelse på en type journalistikk der personer utleveres på en intim måte, især forhold eller skjebner av privat eller tragisk karakter, som en form for underholdning for at publikum skal få tilfredsstilt en kikkermentalitet. Sosialpornografi har gjerne ingen annen verdi enn ren underholdning, og kan være et eksempel på invasjon av privatlivets fred. Betegnelsen brukes særlig når dette inkluderer personer som i mindre grad enn andre er i stand til å ivareta egne interesser og forstå konsekvensene av å stille opp på den måten for pressen, f.eks. ressurssvake eller barn.
Det kan være kontroversielt hvor grensen går for hva som er sosialpornografi og hva samfunnets borgere har krav på å bli informert om (dvs. har nyhetsverdi). For eksempel kan en nyhetsdekning gå over til å bli sosialpornografi avhengig av detaljene mediene velger å offentliggjøre eller sette fokus på. Det har for eksempel blitt påstått at medienes dekning av terrorsaker til tider er av sosialpornografisk karakter, og kan gi en overdreven frykt for terror.
Enkelte reality-TV-programmer betegnes av noen som sosialpornografi,  for eksempel Big Brother og Ex on the Beach.
Psykologer har uttalt at enkelte «hjelpe-tv»-programmer grenser til sosialpornografi. Eksempler på slike programmer som kan befinne seg i gråsonen er programmer hvor deltakerne for eksempel har samlemani, pinlige sykdommer eller økonomiske problemer.
Fattigdomspornografi er et lignende begrep som går ut på at fattige mennesker fremstilles på en objektiviserende måte, ofte for at en annen person skal kunne fremstille seg selv som en god og gavmild person, eller for å fremkalle giverlyst hos publikum. Et eksempel på fattigdomspornografi kan være utvekslingsstudenter eller kjendiser som poserer på bilder med barn i fattige land. Fattigdomspornografi har blitt kritisert for å opprettholde rasistiske fordommer.
Kvantoelv
Kvantoelv er en av bygdene på Hinnøya i Hadsel kommune, beliggende mellom Kvitnes og Fiskfjorden. Fellesbetegnelsen for disse bygdene som består av Kaljord, Hennes, Kvitnes, Kvantoelv og Fiskfjord er Innlandet, eller Hadsel Innland. Det bor ca. 600 mennesker i hele området. Tidligere var jordbruk og sjøfart hovednæringer, i dag er alt av jordbruk nedlagt og innbyggertallet er nedadgående.
Florrie & Nattergalene
Det var tre av jentene fra 1960-talls-bandet Red Hot Peppers (også kjent som Club 7s jenteband) som tok opp igjen instrumentene. Med forsterkninger fra rockebandet Papuga, ble Florrie & Nattergalene et band bestående av sju jenter.
Bandet varmet opp for Joe Louis Walker på Notodden Blues Festival i 1990, og har spilt i blues- og jazzklubber i Norge sør for Trondheim. De fikk i 2001 støtte fra Kassettavgiftsfondet og ga i 2002 ut CD-en Room for You. CD-en består av låter skrevet av bandets leder Torunn Wikstrøm. Albumet fikk positiv omtale i Blues News.
Kannauj
Kannauj, også stavet Kanauj, er en by, et administrativt hovedkvarter og et kommunalt Township eller Nagar Palika i distriktet Kannauj i den indiske delstaten Uttar Pradesh. Byens navn er en moderne form for det klassiske navnet Kanyakubja, eller «byen med de pukkelryggede jomfruer». Byen var også kjent som Mahodaya på Mihira Bhojas tid. Kannauj er en gammel by, og var i tidligere tider hovedstaden til Harshaimperiet til keiser Harsha. Det hevdes at Kanyakubja Brahminene opprinnelig stammet fra Kannauj.
Kannauj er kjent for distillering av dufter, og er et markedssenter for tobakk, parfyme og rosevann. Byen har gitt dens navn til en dialekt av språkene Hindi og Urdu, som er kjent som Braj-kanauji. Byen hadde en befolkning på 1,656,616 i 2001.
Silliman University
Silliman University ble grunnlagt 28. august 1901, og er det eldste amerikanske universitet i Asia. Det ble etablert av Silliman Institute av amerikanske presbyterianere som misjonerte på Filippinene. Navnet kommer etter en rik amerikaner fra New York som finansierte prosjektet; dr. Horace Brinsmade Silliman, aktiv presbyterianer.
Ullevål stadion stasjon
Ullevål stadion stasjon er nærmeste stasjon til Ullevaal Stadion. Strøksmessig er Sogn i nord og Ullevål Hageby i sør.
Dette er også stasjonen hvor Sognsvannsbanen møter t-baneringen. Her fantes en kiosk som ble revet i 1973.
Fylkesvei 7908
Den sørlige delen av Reinøya var frem til 1. januar 2008 en del av Tromsø kommune.
Frem til 2019 hadde veien betegnelsen fylkesvei 301 (Troms).
Proterozoikum
Proterozoikum er det midterste av eonene som jordens historie inndeles i. Det begynte for 2,5 milliarder år siden og sluttet for 542 millioner år siden. Eonet før proterozoikum var arkeikum, mens fanerozoikum var eonet som fulgte på proterozoikum. Arkeikum og proterozoikum sammenfattes ofte som prekambrium.
Proterozoikum var kjennetegnet av at det oppstod en oksygenholdig atmosfære. Dette skyldtes den fotosyntetiske aktiviteten til alger i havene. Med den økende oksygenkonsentrasjonen kunne det også danne seg et ozonlag som skjermet jorden for en del av solens UV-stråling. Begge deler (oksygen og lav UV-stråling) var forutsetninger for at det kunne oppstå livsformer som vi kjenner dem i dag.
Som navnet «protero-zoikum» antyder begynte også det (flercellete) dyriske livet i dette eonet (gresk πρότερος proteros = «tidlig», ζωόν [zoon] = «dyr»). Tidligere antok man at flercellede dyr oppstod i en såkalt «kambrisk eksplosjon» ved begynnelsen av det følgende eonet. I dag kjenner man imidlertid til flere eksempler på flercellede dyr fra slutten av proterozoikum, f.eks. den såkalte Ediacara-faunaen – da forøvrig også sopp oppstod. Flercellet, primitivt liv oppstad allerede midt i eonet for 1,5 milliarder år siden. Men først for 850-550 millioner år siden ble cellebaserte, eukaryote livsformer virkelig vanlige gjennom å fortrenge de blågrønnalge-baserte stromatolittene på grunne havbunner.
Stratigrafien inndeler proterozoikum i tre æraer: paleoproterozoikum, mesoproterozoikum og neoproterozoikum. De respektive skillene går ved hhv. 1,6 og 1,0 milliarder år før nåtiden. Man kan foreta en enda finere inndeling i perioder (sortert fra eldst til yngst):
Ved overgangen til proterozoikum oppstod kontinentalplatene Laurasia, Baltika og Sibiria, og for drøyt 1,8 milliarder år siden støtte de sammen og dannet et superkontinent som kalles Columbia (eller Nuna). Det var trolig det første superkontinent som bestod av flere kontinentalplater, og her ble en rekke fjellkjeder dannet gjenno msammenstøt av plater, havbunnsspredning (subduksjon), og gjennom at den store, nye kontinentmassen la et trykk på lavautvekslingen i dypere lag med mulig bidrag til at det i perioder ble stor magmatisk aktivitet og søylestrømmer også midt inne på kontinentene. Mange gangbergarter ble dannet i disse prosessene, herunder kimberlitt.
Utviklingen i proterozoikum
Etter at havet oppstod for 4 milliarder år siden, var det etterhvert lite eller ingen landmasser på jorden. Etter en nydannelse av jordens atmosfære i arkeikum, og utvikling av enkle blågrønn- eller lignende bakterier for om lag 3,5 millioner år siden, gikk jorden inn i en utvikling hvor atmosfæren ble stadig mer rik på oksygen. Da liv med evne til fotosyntese oppstod for mer enn 3,5 milliarder år siden, ble det avgitt store mengder oksygen fra blant annet blågrønnbakterier, og dette bidro gradvis til å øke oksygeninnholdet i atmosfæren. I proterozoikum, før utviklingen av større dyr, var de grunne havområdene sannsynligvis dekket av matter dannet av mikroorganismer, ifølge professor David Bottjer.
Overgangen til proterozoikum for ca. 2,5 mrd år siden virker dramatisk – i tillegg til at atmosfæren ble oksygenrik, og land-hav-fordelingen ble omtrent som idag, inntraff også historiens første istid. Områder som Karelia (Karelidene), Kola (Saamidene) og Slave-platen i dagens Canada fløt trolig rundt løsrevet fra hnhv Baltica og Laurentia.
Kontinentplater samlet seg i et superkontinent - Columbia - for om lag 1,8 milliarder år siden med betydelig fjellkjededannelse (orgoenese) som omfattet nær sagt alle dagens landmasser. Alle konkurrerende modeller antyder at Nord-Amerika (Laurentia) og Nord-Europa (Baltica) hang sammen i nord via Grønland slik det også skjedde siden. Kontinentaldrift og havbunnsspredning med subduksjon skapte samtidig vulkansk aktivitet langs et større belte av den samlede kontinentalkysten, og magmatiske fjellkjeder oppstod i ytterkantene - Amazonas, Laurentia, Grønland og Baltica. Columbia brakk opp i en lang fragmenteringsprosess som varte fra kanskje 1,4 - 1,1 milliarder år siden. Etter hvert rev enkelte kontinentbiter seg løs, slik som «Telemarkøya» i Sør-Norge, og i den sterke vulkanske prosessen omkfing 1,25 milliarder år siden som ga oppsplitting av Columbia, ble det dannet store mengder granitt, charnoktitt, mangeritt og anortositt.
De tidlige havene inneholdt store mengder oppløst jern. Oksygenet som ble produsert gjennom fotosyntesen av mikroorganismene reagerte med jernet og ble felt ut som jernoksid. Dette foregikk over hundretalls millioner år, og et eksempel på sedimentær avsetning av lagvis kvartsitt og jern på havbunnen fra denne tiden er jernfeltene i Sør-Varanger. Da alt jernet var felt ut for ca. 2,2 milliarder år siden, lå det igjen er skorpe av rust på bunnen av verdenshavene som inneholder 20 ganger mer bundet oksygen enn hva vi i dag finner i fri form. Først nå kunne det produseres et reelt overskudd av oksygen. Nivået i atmosfæren fortsatte så å stige i de neste årmillionene, og for noe over 500 millioner år siden var det høyt nok til at større dyr kunne utvikles i havene og livet kunne begynne å invadere landjorden.
I proterozoikum var de platetektoniske prosessene som idag, med oppstigning av vulkansk masse, og nedsynking av havbunnsskorpe med senere omdanning. De gamle, arkeiske kratonene fikk påvekst av ny kontinentalskorpe, slik som eksempelvis de svekonorvegiske massivene av proterozoisk grunnfjell i Sør-Norge og Sør-Sverige. Det baltiske skjoldet vokste i etapper gjennom vulkanisme, havbunnsspredning (sedimentære tillegg) eller Baltica-kontinentets kollisjon (fjellkjededannelse). Midt i Proterozoikum for om lag 1 mrd år siden samlet alle kontinentene seg igjen i et superkontinent - Rodinia. Det sprakk opp over en periode på 250 millioner år, fra 850 til 650 millioner år siden.
Flercellet liv
Tidlige blågrønnbakterier (cyanobakterier) avga oksygen gjennom fotosyntese, og kjempet seg gjennom lag av kalkstøv som ble tykkere og dannet giftige «kalkhauger» kjent som stromatolitter, som fortsatt finnes f.eks utenfor Vest-Australia. Det faktum at stromatolittene var giftige kan kanskje forklare hvorfor moderne eukaryoter (celleorganismer) ikke spredte seg nevneverdig før kaldt klima for 850-550 millioner år siden fortrengte stromatolittene og lot grønnalger og andre eukaryoter utvikle seg på grunn havbunn. Etter at det økte oksygennivået tillot fremveksten av mer komplekse organismer, oppstod det arter som beitet på disse mattene eller gravde seg gjennom dem. Dette førte ifølge Bottjer til dannelsen av den type havbunn vi i dag er kjent med fra grunne forhold, og som består av sand, stein og revdannende organismer som koraller m.m.
Oksygennivået i atmosfæren fortsatte gradvis å stige. Med den økende oksygenkonsentrasjonen kunne det også danne seg et ozonlag som skjermet jorden for en del av solens UV-stråling. Begge deler (oksygen og lav UV-stråling) var forutsetninger for at det kunne oppstå mer avanserte livsformer. Flercellet dyreliv oppstod kanskje for så mye som 2 milliarder år siden, utfra funn av flercellet kull av ukjent opphav. De fleste forskere heller idag til koloniteorien, som postulerer at enkeltceller kom sammen for å forsvare hverandre mot andre celler eller av en annen grunn, og at enkelte av cellene i kolonien gradvis begynte å spesialisere seg til enkelte oppgaver. For om lag 1 milliard år siden oppstod de første kjente, virkelige flercellede dyr – parmiadyrene – som er inntil 6 cm lange markliknende dyr kjent fra funn i Russland.
Mot slutten av proterozoikum, for mer enn 600 millioner år siden, ble en istid avløst av varmt klima og oversvømming med store, grunne havområder. Nå oppstod den såkalte ediacara-faunaen med blant annet de første bilaterale (symmetriske) dyr, hvorav Dickinsonia er blant de eldste kjente med funn fra Kvitsjøen. Mange steder oppstod nå plutselig primitive skalldyr ved overgangen til den kambriske eksplosjonen – hvor planter, sopp og kompliserte dyr oppstod nesten samtidig. For om lag 500 millioner år siden var ozon- og oksygennivåene i atmosfæren så høye at liv kunne utvikle seg også på landjorden. Det markerer overgangen til landorganismenes tidsalder - fanerozoikum.
West Bloomfield Township
West Bloomfield Township er et tettsted i den amerikanske delstaten Michigan. 22. april 1833 ble Bloomfield Township delt i to og den vestre delen ble kalt West Bloomfield. Området var preget av epledyrking på 1800-tallet. Stedet har en stor jødisk befolkning som primært flyttet i fra Southfield og Oak Park fra 1960-tallet og utover da byen hadde sin største vekst. West Bloomfield ligger ca. 20 km nordvest for grensen til Detroit og grenser til Bloomfield Township i øst, Farmington Hills i sør, Commerce Township i vest og Waterford Township, Orchard Lake Village, Keego Harbor og Sylvan Lake i nord.
Geografi
Ifølge United States Census Bureau er byens areal 80,9 km², derav 70,8 km² land og 10,1 km² (12,49%) vann.
Hwaseong
Hwaseong (Hwaseong-si) er en by i provinsen Gyeonggi i Sør-Korea.
Byen er kjent for å være hvor Sør-Koreas første kjente seriemord fant sted. Mellom oktober 1986 og april 1991 ble ti kvinner drept, trolig av samme person. Morderen ble aldri tatt. Mysteriet ble filmatisert i 2003 av Bong Joon-ho, og filmen fikk navnet Memories of Murder.
Hallbjørn Rønning
Hallbjørn Rønning (1950–2023) var en norsk skuespiller. Han var utdannet fra Rogaland Teaters Elevskole og var ansatt ved Trøndelag Teater.
Han gjestet også Hålogaland Teater og leste inn utallige lydbøker. Han ble knyttet til Trøndelag Teater i 1975. I 1979 deltok han på etableringen av Nordland Teater i Mo i Rana. Dette var et allmøtestyrt regionteater. Regionteatrene i Norge var en del av den politiserte teaterebevegelsen, som Hålogaland Teater sto i spissen for fra begynnelsen av 1970-årene.
Rønning turnerte i Nord-Norge med Historien om en soldat som han også gjorde med musikere fra symfoniorkestret i Trondheim i flere anledninger. Han samarbeidet med Travellin Strawberries i musikalene Forever Plaid og Comedian Harmonists. Filmdebuten hans var i med Kimen, og han medvirket utover det i de to kortfilmene I himmelen som på jorden  og Dårlig kjemi.
I tillegg til å være skuespiller gjorde han flere regioppgaver, blant annet Hungersmarsjen 1813 i Meråker, Fest borti svingen med NÅ-KOR på Løkken, revy med Skaun Artikailleri. Han ble tildelt lydbokinnleserprisen i 2002. Rønning var gift med skuespilleren Wenche Strømdahl.
Noen roller
I 2008 turnerte han til Antwerpen, Rotterdam og Hamburg med sjømannsfortellingen Takoradi.
Zimbabwe under Paralympiske sommerleker 2008
Zimbabwe sendte en tropp til Paralympiske sommerleker 2008 i Beijing i Kina. Landets tropp besto av to friidrettsutøvere, Elliot Mujaji og Molene Muza. Mujaji vant gull på 100 m T46 under Paralympiske sommerleker 2000 i Sydney og i 2004 i Aten, mens Muza deltok for første gang. I tiden før lekene trente de to med sin trener Remigio Mumbire ved Det nasjonale teknisk-naturvitenskapelige universitet i Bulawayo.
Mujaji deltok på 100 m og 200 m for menn, mens Muza konkurrerte i diskos, spyd og kulestøt for kvinner.
Liu Haitao
Liu Haitao (født 18. mars 1983 i Sui i provinsen Henan i Folkerepublikken Kina) er en kinesisk padler som padler flatvann. Han representerte Kina under Sommer-OL 2008, der han ble nummer 7.
Robert Förstemann
Robert Förstemann (født 5. mars 1986) er en tysk syklist som spesialiserer seg i banesykling. Han representerte landet sitt under Sommer-OL 2012 i London, der han tok bronse i lagsprint.
Hanam
Hanam (Hanam-si) er en by i provinsen Gyeonggi i Sør-Korea.
Ealdgyth
Ealdgyth er et gammelengelsk kvinnenavn.
Etymologi
Navneleddet eald har opprinnelse i urgermanske *alða-, «gammel». Den norrøne formen av leddet var aldr. Navneleddet gyth har opprinnelse i germanske *guntho, «kamp». Den norrøne formen av navneleddet er gunnr.
Utbredelse
Ealdgyth var et populært kvinnenavn i England fra 900-tallet til 1100-tallet.
Kjente personer med navnet
Personene i listen er ordnet kronologisk etter fødselsår.
Liste over trær i Barcelona
Denne artikkelen er en liste over trær i Barcelona. Den inkluderer kun trær som har blitt planta i gatene. I gatene i Barcelona var det i 2004 planta 155 541 trær, fordelt på 128 arter. Av disse trærne var 54 354 plataner (Platanus) og 17 375 australnesletrær (Celtis australis). Alle de øvrige artene var det færre enn 10 000 av. Distriktene med flest planta trær var Sant Martí med 31 835 trær og Eixample med 22 553 trær. Distriktene med færrest trær var Ciutat Vella med 6 762 trær og Gràcia med 7 058.
Corsair
Corsair er et fransk flyselskap etablert i 1981. Corsair foretar charterflygninger over hele verden og har 62 destinasjoner i Europa, Afrika, Nord-Amerika og Det fjerne østen. Hovedflyplassen til Corsair er Orly lufthavn, Paris.
Tiina Pystynen
Tiina Pystynen (født 1955) er en finsk forfatter, grafiker og tegneserieskaper. Hun debuterte som forfatter i 1987 og har skrevet romaner og sakprosa, illustrerte dikt og selvbiografiske bilderomaner for voksne, blant annet «En enkedronnings memoarer», en bilderoman om livet til en familie etter farens selvmord, og «Ensom kvinnes kjærlighetshistorier».
Universitetet i Białystok
Universitetet i Białystok (polsk Uniwersytet w Białymstoku) ble åpnet i 1997 som det trettende statlige universitet i Polen. Høyskolen fungerte opprinnelig som en gren av Universitetet i Warszawa i 29 år. Den består i dag av syv fakulteter med over 16 000 studenter og 1 300 ansatte.
Liste over ordførere i Levanger
Liste over ordførere i Levanger. Levanger fikk kjøpstadsrettigheter i 1836 og kommunalt selvstyre med formannskapslovene av 1837. I 1962 og 1964 ble kjøpstaden Levanger slått sammen med Frol, Skogn, Ytterøy og Åsen til storkommunen Levanger.
Toliara
Toliara (også kjent som Toliary; tidligere Tuléar) er en by på Madagaskar, og er hovedstad i provinsen Toliara sørvest på øya. Byen har en befolkning på 101 661 innbyggere (2001). Som en havneby er den en viktig import- og eksportby på Madagaskar. Byen er også en stor turistby med mange fine strender og hoteller.
Gwangmyeong
Gwangmyeong (Gwangmyeong-si) er en by i provinsen Gyeonggi i Sør-Korea.
Toliara
Byen ligger ut mot sørlige del av Mosambikkanalen, mellom elvene Fiherenana og Onilahy.
Historie
Navnet betyr omtrent «godt sted å ankre». Byen ble grunnlagt i middelalderen, og ble fra 1500-tallet behersket av malafanyene frem til 1835, da den ble erobret av merinafolket.
Franskmennene erobret byen i 1895 og kalte den Tuléar. Det var først fra da av at byen begynte å vokse. Særlig viktig i denne første fasen som landsdelssentrum for kolonimakten var guvernøren, den franske offiseren Joseph Gallieni.
Caldeirão Grande
Caldeirão Grande er en kommune i delstaten Bahia i nordøstregionen av Brasil.
Riad Sattouf
Riad Sattouf (født i 1978) er en fransk tegneserieskaper og filmregissør. I Norge er han særlig kjent for de selvbiografiske tegneserieromanene i serien Fremtidens araber, som består av i alt seks bind.
Sattouf vokste opp i Syria, Libanon og i den franske regionen Bretagne. Han utdannet seg til tegneserieskaper i Frankrike.
Han har mottatt en rekke priser i inn- og utland for sine tegneserieromaner.
Sondrio
Sondrio er en by i regionen Lombardia i det nordlige Italia med 21 642 innbyggere (folketellingen i 2001). Den er hovedstad i provinsen Sondrio. Byen ligger midt i dalen Valtellina ved elven Adda.
Acer heldreichii
Acer heldreichii er en lønneart.
Den er et løvfellende tre som blir 20–25 m høyt. Barken er glatt og grålig rosa. Eldre trær har fint furet bark med svarte flekker eller striper. Knoppene er mørkebrune, og løvet spretter ikke før seint i mai. Bladene har 5 sagtannede fliker som er innskåret nesten til basis. De er mørkegrønne på oversiden og blågrønne under med hår langs nervene. Bladstilken er rosa og 15 cm lang. De gulgrønne blomstene kommer etter løvsprett. Fruktene er parvise 2,5–5 cm lange samararer som til å begynne med er røde.
Acer heldreichii deles i tre eller fire underarter:
Acer trautvetteri fra Tyrkia og Transkaukasia regnes av noen botanikere som en fjerde underart, mens andre mener at den skal ha artsstatus.
Gwangju (Gyeonggi)
Gwangju (Gwangju-si) er en by i provinsen Gyeonggi i Sør-Korea.
Fremtidens araber
Fremtidens araber (fransk: L'Arabe du futur) er en 6-binds serie selvbiografiske tegneserieromaner av den franske tegneserieskaperen og filmregissøren Riad Sattouf. Bøkene danner til sammen en oppvekstskildring om gutten Riad, som sammen med sin franske mor og syriske far flytter rundt etter hvert som faren får seg stadig nye jobber. Bøkene beskriver kontrastene mellom Frankrike, Libya (under Khaddafis regime) og Saudi-Arabia. Per januar 2023 har fem av bøkene i serien kommet ut i norsk oversettelse. Bind 5 ble utgitt i Frankrike høsten 2020, og kom ut i norsk oversettelse i 2022. Den 24. november 2022 ble det sjette og siste bindet i serien utgitt i Frankrike.
Handling
Historien begynner i Frankrike, hvor Riad Sattouf ble født i 1978. Et hovedtema i romanen er hvordan den unge Riad ser opp til faren sin som en helt. Abdul-Razak blir imidlertid fremstilt som en veldig kompleks karakter. Han var utdannet og ambisiøs, men var samtidig også hyklersk, rasistisk og autoritær overfor sin kone og barn. På denne tiden bestemte statsminister Muammar al-Gaddafi å avskaffe all privat eiendom, noe som betyr at alle ubebodde boliger skal være gratis. Dette fører til at Sattouf-familien mister deres første bolig når en politimanns familie gjør krav på boligen deres. De blir tvunget til å flytte inn i en stor boligblokk, beskrevet som en ghetto.
Riad blir etter hvert venn med to andre barn i nabolaget: Abani, en indisk jente. Samt Adnan, en gutt fra Jemen. Til tross for sin svært unge alder, observerer Riad propagandaen til Gaddafi-regimet, samt hyppig mat-mangel og rasjonering. Familien hans bodde i Libya i to år, hvor Riads bestemor og onkel besøker dem fra Syria. Men på grunn av Gaddafis nye lover, frykter Abdul-Razak å miste jobben sin som lærer. Familien forlater derfor Libya i 1982. Familien reiser tilbake til Frankrike for en kort periode, og bor hos Riads bestemor i Bretagne. I Frankrike fødes Riads yngre bror Yahya. Abdul-Razak skaffer seg jobb i Syria, og hele familien flytter deretter til Teir Maalah - i nærheten av Homs. Riad opplever mobbing, to søskenbarn anklager ham for å være jøde, og de plager ham på grunn av hans blonde hår og fordi moren hans ikke er syrisk.
Riad blir også vitne til streng segregering av kjønn og sekter, medie-sensur, dyremishandling, korrupsjon, dårlige sanitærforhold, og lammende fattigdom. Riad blir venn med Wael og Mohammad, og de forsøker å beskytte ham mot de som mobber ham. Riad legger også merke til personkulten rundt Hafez al-Assad, som han ser på som mer skummel enn Muanmar Gaddafi. De blir også vitne til en gruppe gutter som torturerer og dreper en valp, bare for moro skyld. Sattouf-familien vender plutselig tilbake til Bretagne. Riads bestemor har i mellomtiden giftet seg på nytt. Riad er lettet og håper at familien skal bli værende i Frankrike for alltid. Men faren hans ønsker etter hvert å reise til Teir Maalah igjen, i Syria, hvor Riad skal begynne ved den lokale skolen.
En av Abdul-Razaks fettere er en general i den syriske hæren. Han tar med seg Sattouf-familien for å besøke ruinene av Palmyra. En annen kusine, Leila, er fremdeles ugift. Men hun blir likevel gravid. Når faren hennes og broren hennes oppdager graviditeten, dreper de henne for å bevare familiens ære. De blir snart anmeldt til politiet og fengslet for mordet. Men straffen deres blir senere omgjort, og de blir løslatt etter bare noen få måneder. Abdul-Razak arbeider deretter en periode som professor i Syria. Blant studentene hans var en av livvaktene til Hafez al-Assad. Clémentine og barna reiser til Bretagne for at hun skal føde sitt tredje barn Fadi.
Senere skaffer faren til Riad seg en annen jobb, denne gangen i Saudi-Arabia. Men hans kone Clémentine nekter å flytte til Saudi-Arabia sammen med barna deres, så i stedet bor hun og barna i Bretagne - uten Abdul-Razak. Men Abdul-Razak tar snart med seg familiens penger, og deres yngste barn Fadi til Syria. Men Clémentine blir værende i Frankrike, sammen med de to andre barna deres. Clémentine er desperat etter å få tilbake Fadi, men franske myndigheter klarer ikke å hjelpe henne. Ved slutten av boken har hun endelig skaffet seg en skilsmisse, og foreldre-ansvaret for alle barna deres - selv om Abdul-Razak forsøker å motsette seg dette.
Titler
Hver bok tar for seg en bestemt periode i hovedpersonens liv. Utgivelsesåret gjelder den franske originalutgivelsen; oversettelsene til norsk er gjort av Alexander Leborg.
Africa World Airlines
Historie
Africa World Airlines ble etablert i 2010. Flyselskapet fikk 30. august 2012 sitt første Embraer 145 som skulle opererer på innlandsrutene. Ett andre fly ble levert 8. september 2012 men ble skadet i en kollisjon på bakken 13. september 2012. Disse flyene ble tidligere operert av Tianjin Airlines som er et søsterselskap av HNA Group.
Amtmann Meinichs gate (Oslo)
Amtmann Meinichs gate (3-19B, 2-20D) er ei gate på Sandaker i Oslo (bydel Sagene). Gata strekker seg fra Sandakerveien til Borger Withs gate. Navnet ble vedtatt i 1879, som en æresbevisning til amtmann Hans Thomas Meinich, som døde året før. Meinich (1819–78) ble amtmann i Søndre Bergenhus i 1860, og hadde samme embete i Christians amt fra 1869 til 1878. Amtmann Meinichs gate 20 er tegnet av Sverre Aasland i 1938.
Paul Costello
Paul Vincent Costello (født 27. desember 1894 død 17. april 1986) var en amerikansk roer som deltok i flere olympiske leker, 1920 i Antwerpen, 1924 i Paris og 1928 i Amsterdam.
Axel Olof Freudenthal
Axel Olof Freudenthal (født 12. desember 1836 i Sjundeå sogn i Nylands län i Finland, død 2. juni 1911 i Helsingfors i Finland) var en svenskspråklig finsk filolog og politiker. Freudenthal studerte ved Helsingfors universitet hvor det raste en strid mellom fennomanibevegelsen og svekomanene. Han innledet den svenske nasjonalistiske bevegelsen i Finland og kjempet for den kulturelle integriteten av Finlands svensktalende befolkning mot de nasjonalistiske ønsker om en fullstendig finnifisering av Finland.
OTRS
OTRS har flere betydninger:
COMESA
COMESA (fullt navn: Common Market for Eastern and Southern Africa, engelsk: Fellesmarkedet for det østlige og sørlige Afrika), er et frihandelsområde med 20 medlemsland fra Egypt i nord til Namibia i sør. COMESA ble stiftet i desember 1994.
COMESA er en av pilarene til Den afrikanske union.
Medlemsland
Lesotho og Mosambik meldte seg ut av COMESA i 1997, Tanzania i 2000.
The Lost World (1925)
The Lost World er en amerikansk science fiction-eventyrfilm fra, regissert av Harry O. Hoyt. Filmen er basert på Arthur Conan Doyles bok med samme navn fra, og handler om en britisk ekspedisjon til et uoppdaget fjellplatå fylt med forhistoriske dinosaurer.
Filmen tok sju år å lage siden den inneholder flere revolusjonerende stop motion-animasjonsspesialeffekter for alle de forskjellige dinosaurene. Animasjonen ble håndtert av Willis O'Brien som senere blant annet kom for å gjøre stop motion-animasjonen for monstrene i filmen King Kong fra.
Handling
Fra en tapt ekspedisjon til et stort platå ved grensene til Peru, Brasil og Colombia, får Paula White tak i dagboken etter faren sin - den oppdagelsesreisende Maple White - og hun tar med seg dagboken hans til den eksentriske professor Challenger i London. Skriveriene inneholder skisser av dinosaurer som er nok bevis til at Challenger offentlig kan kunngjøre at dinosaurer fremdeles eksisterer på jorden. Men Challenger ble møtt med latterliggjøring under et akademisk møte ved Zoological Hall, og godtar motvillig et tilbud fra en avis om å finansiere et nytt oppdrag til området. Professor Challenger, og en rekke andre, reiser derfor til det samme platået i grense-området. Når de slår leir ved foten av platået blir de oppdagelsesreisende sjokkerte når en stor stein faller ned - kastet av en apemann som sitter på toppen av en høy hylle.
Challenger får også øye på en Pteranodon (og kaller det feilaktig for en Pterodactylus) som spiser en ung Toxodon, som fremdeles er i live. Dette beviser at utsagnene i Maple Whites dagbok er sanne. De kutter ned et tre og bruker den som en bro. Men trestammen blir veltet av en Brontosaurus, noe som etterlater dem fanget. Oppdagerne er vitne til ulike kamper på liv og død mellom de forhistoriske dyrene ved platået. En Allosaurus angriper en Trachodon, og slår den ut i en myr. Til slutt finner en Allosaurus veien til campingplassen deres, og angriper de oppdagelsesreisende. Overbevist om at leiren deres ikke er trygg, klatrer Ed opp i et tre for å lete etter et nytt område de kan gå til. Men han blir angrepet av apemannen. Roxton lykkes med å skyte apemannen, men skapningen blir bare såret - og den stikker av. I mellomtiden blir en Agathaumas angrepet av en Allosaurus, og slår den i hjel.
Utforskerne gjør deretter forberedelser til å leve på platået på ubestemt tid, frem til de kan finne en måte å komme seg unna på. Challenger designer en katapult for å forsvare leiren deres. Ed innrømmer at han er forelsket i Paula og de to blir uoffisielt viet av Summerlee, som pleide å være en pastor. Kort tid etterpå, mens paleontologene observerer en brontosaurus, angriper en Allosaurus den og Brontosaurus faller utenfor kanten av platået og den blir fanget i en stor gjørme-bank ved foten av platået. Men de klarer å fange Brontosaurusen og frakte den med skip til London. Men det livredde og desorienterte dyret kommer seg unna, og forårsaker kaos frem til det når Tower Bridge, hvor dets enorme vekt forårsaker en bro-kollaps. Dyret svømmer deretter nedover Themsen.
Maximilian Levy
Maximilian Levy (født 26. juni 1987) er en tysk syklist som spesialiserer seg i banesykling. Han har blant annet fire VM-gull.
Han representerte landet sitt under Sommer-OL 2012 i London, der han tok bronse i lagsprint. Han tok også sølv i keirin.
Daniel Mizonzo
Daniel Mizonzo (født 29. september 1953 i Nzaou-Mouyondzi i Republikken Kongo) er en (brazzaville-)kongolesisk prelat og katolsk biskop av Nkayi i Republikken Kongo.
Prest
Daniel Mizonzo mottok prestevielsens sakrament den 12. juli 1981 for bispedømmet Nkayi.
Biskop
Den 16. oktober 2001 utnevnte pave Johannes Paul II ham til biskop av Nkayi. Paven bispeviet ham personlig den 6. januar 2002; medkonsekratorer var kurieerkebiskopene Leonardo Sandri og Robert Sarah.
Episkopalgenealogi
Hans episkopalgenealogi er:
Universitetet i Opole
Universitetet i Opole (polsk Uniwersytet Opolski) er en statlig høyskole grunnlagt i 1994 ved sammenslåingen av Den pedagogiske høyskole (grunnlagt i 1950) og Opole-grenen av Johannes Paul II katolske universitet i Lublin. Den består i dag av syv fakulteter.
Kenya under Paralympiske sommerleker 2008
Wanyoike konkurrerer på 5000 m, 10 000 m og maraton.
Guri (Gyeonggi)
Guri (Guri-si) er en by i provinsen Gyeonggi i Sør-Korea.
IWA OutdoorClassics
IWA OutdoorClassics, ofte forkortet IWA (fra Internationale Waffen Ausstellung, «den internasjonale våpenutstillingen»), er en årlig varemesse i Messezentrum Nürnberg i Bayern, Tyskland for produkter til jakt, skyting, friluftsliv, vektere og politi.
Ski-VM 1930/Langrenn herrer
Verdensmesterskapet på ski 1930, Langrenn herrer ble avholdt i Holmenkollen.
17 km
Tidspunkt: Torsdag, 27. februar 1930 kl. 10:00
Deltakere: 112 påmeldt; 91 startet; 82 fullførte
Lengden var 17 km, i samsvar med norsk tradisjon, i stedet for 18 km, som ved de øvrige OL og VM før 1954.
50 km
Tidspunkt: Mandag, 3. mars 1930 kl. 10:00
Deltakere: 147 påmeldt; 104 startet; 91 fullførte
Carlos Nine
Carlos Nine (født 22. februar 1944 i Haedo i Argentina, død 16. juli 2016 i Olivos) var en argentinsk illustratør, tegneserieskaper og forfatter. Han arbeidet også med animasjon, maleri og skulptur.